Bawnboy

Bawnboy (irsk: An Bábhún Buí, «Den gule borggård»)«An Bábhún Buí/Bawnboy», Placenames Database of Ireland er en liten landsby og distrikt i grevskapet Cavan i Irland. Den ligger i en dal mellom Ballyconnell og Swanlinbar, ved foten av fjellet Slieve Rushen, og nær grensen til Nord-Irland. Det bor rundt 300 innbyggere i landsbyen, etter anslag for 2019, noe som er problematisk for å opprettholde tre lærere i skolen.«Cavan village calls on families to relocate to save their rural community», Irish Central

 Etymologi 
Bawnboy har sitt navn fra det engelsk begrepet bawn, forsvarsmuren og borggården rundt et irsk tårnhus.«bawn», Wiktionary«bawn», Merriam-Webster Det er den anglifiserte versjonen av det irske ordet badhún som betyr «innhegning eller festning for storfe» da dets opprinnelige formål var å beskytte storfe under et angrep. Restene av en bawn fra senmiddelalderen er å se på Bawnboy House, som er opprinnelsen til landsbynavnet. Den eldste bevarte omtalen av stedsnavnet er fra 1663 i Hearth Money Rolls for Templeport, hvor landsbyen kalles Baonboy. Et annet navn for landsbyen er Kilsub eller Kilsob. «Kilsub, or Bawnboy, a village, in the parish of Templeport, barony of Tullaghagh, county of Cavan, and province of Ulster», Library Ireland

 Historie 
Landsbyen er en del av det gamle sognet Templeport, der den hellige Máedóc eller Mogue ble født en gang rundt år 550. Han omtales under mange navn: Mogue, Máedóc, Áed, og Áedán, hvorav det sistenevnte fortrekkes av den norske katolske kirke.«Den hellige Aidan av Ferns (~550-626)», Den katolske kirke

En synode av det katolske provinsrådet i Armagh ble holdt i distriktet Owengallees, Baunbuidhe (det vil si Bawnboy) den 25. mai 1669 hvor biskopen av Kilmore, Eugene MacSweeney forsøkte å avsette Thomas Fitzsimons, bispedømmets generalvikar.Lynch, John ([1672] 1944): De Praesulibus Hiberniae, bind I, s. 256.

Den mest fremtredende bygningen er et viktoriansk arbeidshus, en del av fattigvesenet, fra 1853. Det er etter hvert kommet i en stadig mer falleferdig tilstand.«Bawnboy, Co. Cavan», Workhouses.org

Den irske filmen Korea fra 1994 ble tatt opp i Bawnboy.«Korea», Screen Ireland

 Referanser 

 Eksterne lenker 

 Bawnboy Workhouse

Kategori:Landsbyer i Cavan